મેયર બિનાબેન આચાર્યએ પોતાના સંદેશમાં શહેરના નગરજનો જોગ શુભેચ્છા પાઠવતા જણાવ્યું હતું કે સર્વપ્રથમ તો હું આજે ૭૦માં પ્રજાસતાક પર્વ નિમિતે સૌ નગરજનોને હાર્દિક શુભેચ્છા પાઠવું છું અને ભારતની આઝાદીના સંગ્રામમાં સર્વોચ્ચ બલિદાન આપી ચિરંજીવી બની ચુકેલા તમામ શહીદો, ઉપરાંત દેશ માટે સર્વસ્વ ન્યોછાવર કરી, સ્વતંત્રતાની લડાઈ લડનાર તમામ નામી અનામી દેશભક્ત સૈનિકો અને આઝાદ ભારતના બંધારણના ઘડવૈયાઓને નમન કરું છું.